Document ID: /fineweb-2-swissfilter-quality_10-filterrobots/filtered/02038.jsonl.gz/3905

Qua chattais Vus tut las infurmaziuns impurtantas per la visita da la Chasa federala.
Access
Vus pudais entrar en la Chasa federala unicamain en il rom d'ina visita guidada.
Custs e durada
Las visitas guidadas èn gratuitas e duran maximalmain 60 minutas.
Entrada per visitaders
L'entrada per visitaders è cuntanschibla via la Terrassa federala. Sin la terrassa arrivais Vus nà da la Plazza federala via las stgalas a dretga u a sanestra da la Chasa federala. Charrotschas d'uffants ston vegnir deponidas a l'entrada per visitaders.
Visita en sutga cun rodas
Visitadras e visitaders en sutga cun rodas utiliseschan p.pl. l'entrada nord a la Plazza federala.
Visita cun impediment da la vesida
Per visitadras e visitaders cun in impediment da la vesida stat a disposiziun ina descripziun curta da la Chasa federala en scrittira da Braille.
Controlla da segirezza
Resguardai p.pl. che tut las visitadras e tut ils visitaders a partir da 16 onns ston deponer tar la controlla da segirezza ina
legitimaziun uffiziala e far ina controlla da segirezza a maun d'in
detectur da metal.
Fotografar e filmar
Durant la visita guidada dastga vegnir fotografà, filmar è però scumandà.
Apero en il Grand Café Galerie des Alpes
Suenter las visitas guidadas (gruppas) che cumenzan a las 16.00 (glindesdi – venderdi) datti la pussaivladad da far ina reservaziun per il Grand Café des Alpes. Per infurmaziuns e reservaziuns As drizzai p.pl. directamain a:
Telefon +41 31 312 94 01
<email-pii>
Contact ed annunzia per visitas guidadas ordaifer las sessiuns
En cas da dumondas e per annunzias en connex cun visitas guidadas stain nus gugent a Vossa disposiziun: glindesdi-venderdi da las 09.00–11.00 e da las 14.00–16.00.
Vus ans cuntanschais via:
Telefon +41 58 322 90 22
Mail <email-pii>